flipfaith | faith follower of the Word on WordPress.com
Posted on 2011/11/02	by flipfaith
1. My wekker lui 04:45 en ek is dankbaar dat ek kan opstaan en kan hoor en sien en loop en praat.
2. Ek is dankbaar dat ek n goeie nagrus gehad het en dat ek elke nag goed slaap.
3. Ek is dankbaar dat ek gesond is en n normale lewe kan lei.
4. Ek is dankbaar dat ons weetbix,melk en suiker in die huis het en ook n mikrogolfoond om dit gou warm te maak.
5. Ek is dankbaar dat ek eetlus het om vandag my kos te kan eet.
6. Ek is dankbaar dat ek n rekenaar het en gou op Facebook al die bemoedigende bybelverse te kan lees asook die dagstukkie van Radio kansel en pastoorJimi le Roux.
7. Ek is dankbaar dat ons huis lopende water en elektrisiteit het.
8. Ek is dankbaar dat ek n oefenfiets in die huis het en dat ek die krag en lus het om 30 Km te oefen, want my arm is gekraak en ek kan vir die volgende 5 weke nie op een van my fietse ry nie.
9. Ek is dankbaar dat my arm nie gebreek is nie.
10. Ek is dankbaar dat ek n pad en n bergfiets besit .
11. Ek is dankbaar dat ek na die fietsry onder n warm stort kan inklim- dit is Hemels.
12. Ek is dankbaar dat ek n motor het om my werksmense te gaan haal, want my bakkie is by die garage vir herstelwerk.
13. Ek is dankbaar dat ek twee goeie verwers het wat vir my werk.
14. Ek is dankbaar dat ons n huis het om te verf.
15. Ek is dankbaar dat Fine Feathers vandag verkoop gaan word.Ons het die besigheid 13 jaar en 11 maande gehad en dit is nou tyd om aan te beweeg.
16. Ek is dankbaar dat Mareze vandag haar laaste praktiese eksamen gedoen het en dat dit goed gegaan het en dat sy vir my gebel het .
17. Ek is dankbaar dat ek met Charl op Skype kon gesels en dat hy besluit het om saam te gaan as ons vir Mareze Tonga toe neem.
18. Ek is dankbaar dat ons droeë wors, kaas en Provita in die huis het, want die oefening het my honger gemaak en ek sou omval as ek dit nie nege uur geeët het nie. Ek is ook dankbaar vir die koppie tee wat ek saam met dit kon geniet.
19. Ek is dankbaar dat ons “fruit mince pies” in die huis het wat ek saam met die elfuur tee kon geniet.
20. Ek is dankbaar dat daar van gisteraand se hoender roerbraai oorgebly het en dat ons dit vinnig vir middagete kon warm maak.
21. Ek is dankbaar vir n liewe sorgsame vrou wat so goed vir my sorg.
22. Ek is dankbaar vir Charl en Mareze wat vir ons nog net plesier in die lewe besorg het en nog nooit vir ons enige probleme besorg het nie.
23. Ek is dankbaar vir goeie vriende waarop ons kan staatmaak as die nood druk.
24. Ek is dankbaar dat Charl sy lewensmaat gekry het ek dat die reelings vir hulle troue vlot verloop.
25. Ek is dankbaar dat Mareze n vriend het het en dat sy gelukkig is.
26. Ek is dankbaar dat Mareze haar fisioterapie kursus hierdie jaar klaarmaak.
27. Ek is dankbaar dat Marie vanmiddag vir my n lekker koppie koffie gemaak het en dat dit suiwer koffie kan wees.(Ek kan nie poeierkoffie drink nie want dit is sleg)
28. Ek is dankbaar dat ek en Marie vannaand die verkoop van Fine Feathers in die Spur kan gaan vier met die “special” twee vir die prys van een burger.
29. Ek is dankbaar dat my buurman vannaand by die Spur vir my kom vra het of ek n sakkie aartappels wil hê.
30. Ek is dankbaar vir die telefoonoproep wat ek gekry het toe ons vannaand by die spur instap. Ek is meegedeel dat ek die kontrak gekry het om n huis op n plaas te verf.
31. Ek is dankbaar dat ons ons eie huis het en dat niemand dus vir ons kan sê dat ons die huis moet verlaat omdat dit verkoop is nie.
32. Ek is dankbaar dat ek n warm baadjie het, want dit is nogal koel vir hierdie tyd van die jaar.
33. Ek is dankbaar dat ek vannaand ‘n warm bed gaan hê om in te kruip.
34. Ek is dankbaar dat ek nie sewende laan hoef te kyk nie.
35. Ek is dankbaar dat ek n paar vertalings van die bybel het en ook nog baie ander geestelike boeke het om te lees.
36. Ek is dankbaar dat ek aan n dissipelskapgroep kan behoort en daar meer van Jesus en sy genade kan leer.
37. Ek is dankbaar dat ek aan n kerk kan behoort.
38. Ek is dankbaar dat ek verlede jaar in die Hemel en Aarde vallei saam met Mareze met die heilige gees gedoop is en die volgende dag in n pragtige poel water by n waterval gedoop is.
39. Ek is baie dankbaar dat die Here Jesus vir my aan die kruis gesterf het en dat ek dit glo en sodoende die ewige lewe kan beêrwe. Ek dink die ewige lewe gaan baie lank wees en ek wil almal wat nognie glo nie aanraai om hierdie saak reg te maak- so gou moontlik.
40. Ek is seker dat daar nog baie dinge is wat ek uitgelaat het en ek is sommer vir dit alles ook dankbaar.
Posted in Gebede	| Tagged Dankbaar	| Leave a comment
Posted on 2011/04/25	by flipfaith
More than two thousand years ago God sent Jesus Christ into this world. He became one of us, but he did nothing wrong. He showed us what God is like- merciful and kind. He healed the sick people, the blind were made to see, the deaf to hear, the lame to walk. Some people followed Him, and to them he gave a new life- Gods way. But others hated Him because He was so good, and he exposed their evil ways.
Posted in Testimony, Uncategorized	| Tagged Jesus	| Leave a comment
Ek is bereid
Ek is bereid, ek is gewillig,
Om op te staan en uit te gaan vir Jesus.
Ek is gereed, ek is gewapen,
Om voor te veg, te doen wat is reg vir Jesus.
Stuur my, lei my
Om te doen wat U vra,
Wys my, leer my om ander se laste te dra
Dankie Jesus, vir U liefde,
My laste het U reeds gedra.
In You, its in You
I’ll praise You with all of my life
I’ll praise You with all of my strength
All of my life is in You.
Posted in Testimony, Uncategorized	| Tagged worship	| Leave a comment
Lank gelede is daar op Potchefstroom n subekonomiese behuisingskema gevestig. Die huise was klein en die erwe was groot- watererwe genoem. Voor die erwe was daar n standhoudende watervoor waaruit die mense die erwe kon natlei. Die idée was dat die mense selfonderhoudend moes wees met groente, vrugte en pluimvee, of selfs meer as net selfonderhoudedend- die erwe was groot genoeg.
Die huisies was voor in die erf , naby aan die straat. As Jy die huisie reg van voor bekyk, dan sien jy die voordeur reg in die middel met twee vensters aan weerskante met n stoepie en n veranda voor. As die voordeur oopstaan , dan kyk jy in die gang af, regdeur tot teen die agterste muur vas. Weerskante van die gang is die sitkamer en slaapkamers en heel agter is die kombuis, spens, en opwasplek, aaneen, die volle breedte van die huis.
Een oujaarsaand toe staan daar n man met n voorskoot aan in die kombuis met n pan en kosmaak op n primusstoof. Los hom maar eers lat hy aangaan, ons sal netnou na hom toe rerugkom.
Oorkant die straat in n identiese huis het n gesin gewoon met n hubare dogter by wie n sersant Majoor van die militêre basis gekuier het . Soos gewoonlik as hy kom kuier , het die sammajoor n kas bier saamgebring-“quarts”-om die aand mee op te vrolik, en op hierdie oujaarsaand ook n klomp vuurwerke, onder andere n groot vuurpyl, om die aand mee op te helder, of op te hel vir sommige mense-onintensioneel op te hel, die man het geen kwade bedoelings gehad nie.
Die vuurpyl was n duisendvoeter wat op sy draaipunt bo sulke rooi vuurballe uitgooi-dit is nou op die bopunt van die duisend voet gryswit rookspoor van sy aandryfslading. Nou kan jy nou die problem voorstel as jy die duisend voet rookkolom in n klein subekonomiese huisie sou vaskeer met daardue uitploffende rooi vuurballe so skerp sood “arc welding” en daarmee saam n gesis en geblaas soos n hok vol pofadders.
Goed die sammajoor het die vuurpyl vir lansering opgestel in n bierbottel. Die vuurpyl se aandrywingslading sit “off centre” bo-aan die kant van die stok en toe hy begin “thrust” gooi, druk hy die bierbottel om en die vuurpyl is oor die straat, by die voordeur in van die oorkantse huis , in die gang af tot binne in die kombuis waar die man staan en kos maak op die primus.
Die rook en die gesis en geblaas van hierdie vasgekeerde vuurpyl word dan gevolg deur die uitploffende rooi vuurballe, so skerp soos “arc welding”, maar binne in die digte gryswit rook, maak dit net sulke rooi gloede.Die hele operasie vandat die vuurpyl begin “thrust”gooi tot met die rooi vuurballe, duur minder as 10 sekondes.
Die sersant Major en sy geselskap het in die rookspoor oor die straat beweeg en voor die huis se stoepie gaan staan , verdwaas, gehul in die rook wat by die voordeur uit oor hulle versamel soos mis.
Swart gesilhoeëtteer in die gryswit rook deur die rooi vuurballe en die kombuisligte agter hom , kom die man met die pan in sy een hand en voelend teen die muur met sy ander hand stadig in die gang af en uit op die stoep tot voor die sammajoor en sy mense en sê vir hulle in n rookverskorde stem:”Die dekselse primus het ontplof.”
Posted in Piet se stories	| Tagged stories	| Leave a comment
(Rom 12: 11-14)
Posted in Gebede	| Tagged die Woord, Gebed, Jesus	| 3 Comments
500 ml (2 koppies) louwarm water
1 pakkie (10 g/ 15 ml/ 3 teelepels) kitsgis
700 g (875 ml/ 31/2 koppie) bruinsuiker
5 ml (1 teelepel wynsteensuur
37,5 ml (3 eetlepels) fyn gemmer
OF: 12.5 ml (1 eetlepel) fyn gemmer EN
1 stuk (50 mm/ 2 duim) vars gemmerwortel, geskil en gekap
10 ml (2 teelepels) kremetart
8,5 liter (34 louwarm koppies) water
‘n handvol rosyne
Los die suiker in die 500 ml (2 koppies) louwarm water op en strooi die gis oor. Laat vir 10 minute staan todat die mengsel skuimerig is.Meng die suiker, wynsteensuur, gemmer en kremetart by die 8,5 liter (34 koppies) louwarm water en roer die geaktiveerde gismengsel by. Voeg die rosyne by.
Bedek met ‘n klam doek en plaas vir 12 ure in ‘n WARM plek om te gis.
Giet die bier deur ‘n moeseliendoek en giet deur ‘n tregter en gesteriliseerde, koue bottels. Plaas die proppe op of kurk toe. Plaas vir 3 dae in ‘n KOEL plek. As die bottls te warm kry, sal hulle ontplof.
Plaas in die koelkas tot yskoud. Bedien in lang koeldranklgase met gekapte ys.
Posted in Resepte	| Tagged resepte	| Leave a comment
Halveer skorsies,skil af en skep pitte uit.Kook ’n paar minute in soutwater tot net sag.Dreineer en rangskik skorsiehelftes in gesmeerde middelslag-bakskottel.Klits res van bestanddele behalwe kaneelsuiker saam en gooi bo-oor.Bak 45 minute of tot gestol by 180 grade C.Strooi kaneelsuiker oor en sit dadelik voor.Lewe 6-8 porsies.
Butternut en broccoli gereg
1 Ring Feta kaas
Braai uie,bacon en sampioene in pan en hou eenkant.Braai butternut en broccoli in dieselfde pan in dieselfde pan sous-gooi olie by as dit te droog is.Braai tot dit amper sag is.Plaas in oondskottel en voeg uie,bacon en sampioene by.Klits 3 eiers met room en gooi bo oor groente mengsel in bak. Krummel Feta bo-oor en bak teen 180 Grade tot gestol.